غلامرضا امانی

غلامرضا امانی ایته از نوازندان برجسته ویولن ایسه کی در ۲ اسفند سال ۱۳۱۴ ، لشت نشاء مِئن بو دونیا بومو.

امانی، خو تحصیلات ابتدایی ، خو زادگاه مِئن به پایان بِرِسانه و برای ادامه تحصیل به رشت بوشو و خو دیپلمه بیگیفته و سپس دوره تربیت معلم بوگذرانه.
امانی بعد از این کی دوره تربیت معلم بوگذرانه به عونوان معلم، رشتِ مدارس مِئن به تدریس مشغوله بوبُسته.

امانی در زمات تحصیل، یزدانفر ویجا کی سرپرستی گروه موسیقی رشتِ بر عهده دَشتی بوشو و در زمات یک سال و نیم اونه ویجا، موسیقی و نت یاد بیگیفته. سپس به مدت سه سال نزد موسیو یرواند مارتیروسیان کی استاد ویولن بو ، کار بوگوده.

اون اوایل سال ۱۳۳۷ به تِئران بوشو و ایته دوره‌ی شش ماهه مِئن، فریدون فرزانه، یوسف یوسف زاده، احمد فروتن راد، ولی الله البرز، سلیم فروزان و حسن رادمرد ویجا آموزش بیده و به عونوان مدرس آموزشگاه هان مِئن مشغول به تدریس بوبُسته. امانی، در سال ۱۳۳۸ به در خواست و دعوت مسئولین رادیو، خو همکاریه رادیو اَمره آغاز بوگوده و ارکستی با همکاری هنرمندانی چون عنایت الله تحویلداری، منوچهر آمیغ، مهدی میخچی، کیهان دیوان بیگی، عبدالله جفرودی، فریدون پوررضا، منصور فانی تشکیل بِده و آهنگان و ترانه هان زیادیه تنظیم بوگوده.

اون هتو در سال ۱۳۳۹ سرپرستی موسیقی رادیو رشتِ بر عهده دَشتی و در سال ۱۳۴۲ از اونه زحمات رادیو رشت مِئن قدر دانی بوبُسته.
امانی بعد از انقلاب به تدریس و آموزش موسیقی ادامه بِدَه و مدتی هم ریاست انجمن موسیقی اداره‌ی فرهنگ و ارشاد اسلامی گیلان را بر عهده دَشتی.

رده : ادب
رده : هونر
رده : مردوم
رده : موسئقی